sagorsarker/bangla-wikipedia huggingface dataset:
এলএসজেবট

এলএসজেবট হলো একটি স্বয়ংক্রিয় উইকিপিডিয়া নিবন্ধ তৈরির প্রোগ্রাম, বা উইকিপিডিয়া বট, সুইডিশ উইকিপিডিয়ার জন্য স্ভারকার জোহানসন কর্তৃক সৃষ্ট। বটটি প্রাথমিকভাবে জীবন্ত প্রাণী এবং ভৌগোলিক (যেমন নদী, বাঁধ এবং পাহাড়) সম্পর্কিত নিবন্ধগুলি সৃষ্টি করে।
সুইডিশ উইকিপিডিয়ায় এর বর্ণনা পৃষ্ঠা অনুসারে, এলএসজেবট সুইডিশ এবং ওয়ারে উইকিপিডিয়াতে সক্রিয় ছিল এবং বর্তমানে সেবুয়ানো উইকিপিডিয়াতে সক্রিয়, এবং সেই ভাষাগুলিতে বেশিরভাগ উইকিপিডিয়া নিবন্ধ তৈরি করেছে। (প্রায় ৮০% এবং ৯৯% এর মধ্যে ) 
২০২০ সালে, এলএসজেবট শুধুমাত্র সেবুয়ানো উইকিপিডিয়াতে রক্ষণাবেক্ষণের কাজ করছিল এবং কোন বড় নিবন্ধ তৈরির কাজ এটি করেছিল না। 
প্রোগ্রামটি ২০১৪ সাল পর্যন্ত ২.৭ মিলিয়ন নিবন্ধ (প্রতিদিন ১০,০০০ নিবন্ধের হারে), এবং ২০১৯ সালের জানুয়ারি পর্যন্ত ৯.৫ মিলিয়ন নিবন্ধ (প্রতিদিন ৪,০০০ হারে) তৈরি করেছিল।
১৫ জুন, ২০১৩-এ, সুইডিশ উইকিপিডিয়া এক মিলিয়ন নিবন্ধ সৃষ্টির মাইলফলক অর্জন করে। মিলিয়নতম নিবন্ধটি এলএসজেবটের দ্বারা তৈরি করা হয়েছিল। এলএসজেবট সুইডিশ উইকিপিডিয়াকে ২ মিলিয়ন নিবন্ধের মাইলফলকে পৌঁছানোর জন্য সাহায্য করেছিল। যা ২০২২ সাল পর্যন্ত ইংরেজি, সেবুয়ানো এবং জার্মানের পরে উইকিপিডিয়ার বৃহত্তম সংস্করণ ছিল।
ফেব্রুয়ারী ২০২০-এ, "ভাইস" রিপোর্ট করেছিল যে সেবুয়ানো উইকিপিডিয়াতে ২৯.৫ মিলিয়ন সম্পাদনার ২৪ মিলিয়নেরও বেশি এলএসজেবটের সম্পাদনা। সাইটের শীর্ষ ৩৫টি সম্পাদকের মধ্যে পাঁচজন ছাড়া সমস্ত বট রয়েছে এবং এতে শীর্ষ ১০ জনের মধ্যে কোনো মানব সম্পাদক নেই। তবে বর্তমানে এলএসজেবট আর সুইডিশ এবং ওয়ারে উইকিপিডিয়াতে নতুন নিবন্ধ তৈরি করছে না। জোহানসন ব্যাখ্যা করেছেন যে সুইডিশ উইকিপিডিয়া সম্প্রদায়ের মধ্যে "মতামত স্থানান্তরিত হয়েছে" এবং ওয়ারে উইকিপিডিয়া সম্প্রদায় নিবন্ধের স্বয়ংক্রিয় সৃষ্টি সম্পর্কে ঐক্যমত্যে পৌঁছাতে পারেনি। 
সুইডিশ উইকিপিডিয়ায়, ২০১৭ সালের শুরুর দিকে, এলএসজেবটের তৈরিকৃত ৯০০,০০০ নিবন্ধ মুছে ফেলা হয়েছে, পর্যাপ্ত তথ্যের অভাবে বা অন্যান্য কারণে। ইতিমধ্যেই মুছে ফেলা নিবন্ধগুলি ছাড়াও, ২৬ ডিসেম্বর ২০২১ সাল পর্যন্ত, আরও ২০০,০০০ নিবন্ধগুলি মুছে ফেলার জন্য প্রস্তাবনা দেওয়া হয়েছে৷
সামগ্রিকভাবে, ২০১৭ থেকে শুরুর দিকে, প্রতি বছর প্রায় ২০,০০০ থেকে ৪০,০০০টি এলএসজেবটের তৈরি নিবন্ধগুলি মুছে ফেলার সাধারণ গতি ছিল। কিন্তু ২০২০ সালের জুলাই থেকে মুছে ফেলার গতি ব্যাপকভাবে ত্বরান্বিত হয়েছে। মাত্র এক বছরে, ২০২০ সালের জুলাই থেকে ২০২১ সালের ডিসেম্বর পর্যন্ত, সুইডিশ উইকিপিডিয়াতে নিবন্ধ সংখ্যা ৩.৭২ মিলিয়ন থেকে ২.৭৯ মিলিয়নে নেমে এসেছে। আবার ২০২০ সালের জুলাই থেকে নিবন্ধ মুছে ফেলার হার মাঝে মাঝে প্রতিদিন ৫,০০০ ছাড়িয়ে গেছে।
এটির কার্যক্রমে কিছু সমালোচনার সৃষ্টি হয়েছে। "সিডনি মর্নিং হেরাল্ড" এলএসজেবটটিকে ফিল পার্কারের সাথে তুলনা করা হয়েছে। কথিত যে মানব ইতিহাসের সবচেয়ে বই প্রকাশ করেছেন ফিল পার্কার (৮৫,০০০টিরও বেশি বই প্রকাশ করেছেন), যার প্রতিটি বই কম্পিউটার ব্যবহার করে এক ঘন্টারও কম সময়ে সম্পূর্ণ করা যায়। "পপুলার সায়েন্স" এলএসজেবটটিকে জুলাই ২০১৪ সালে অ্যাসোসিয়েটেড প্রেসের ঘোষণার সাথে তুলনা করেছে। কারণ এটি নিবন্ধ লেখার জন্য বট ব্যবহার করার পরিকল্পনা করেছিল। জোহানসন উইকিপিডিয়াতে লিঙ্গ পক্ষপাতের সমস্যাগুলির জন্য আবেদন করে তার পদ্ধতির উপর আক্রমণের পাল্টা জবাব দিয়েছেন। তিনি উল্লেখ করেছেন যে যদি বট নিবন্ধগুলি না লেখে, "তাহলে সেগুলি মূলত তরুণ, শ্বেতাঙ্গ, পুরুষদের দ্বারা লেখা হয় এবং পুরুষদের আগ্রহকে প্রতিফলিত করে।"
স্ট্যান্ডার্ড এশিয়াটিক অয়েল কোম্পানি লিমিটেড

স্ট্যান্ডার্ড এশিয়াটিক অয়েল কোম্পানি লিমিটেড বাংলাদেশ পেট্রোলিয়াম কর্পোরেশনের অধীন বাংলাদেশী সরকারের মালিকানাধীন একটি প্রতিষ্ঠান। বিভিন্ন গ্রেডের লুব্রিকেন্ট তেল, গ্রীজ, বিটুমিন, ডিজেল তেল, ফার্নেস অয়েল এবং এলপি গ্যাস বিক্রি করে।
স্ট্যান্ডার্ড এশিয়াটিক অয়েল কোম্পানি লিমিটেড এশিয়াটিক ইন্ডাস্ট্রিজ লিমিটেড এবং এসসোর যৌথ উদ্যোগ ফসল হিসেবে ১৯৬৫ সালে প্রতিষ্ঠিত হয়েছিল।
১৯৭২ সালে বাংলাদেশের স্বাধীনতার পর, এসসো কোম্পানি বাংলাদেশ ছেড়ে গেলে তাদের শেয়ার বাংলাদেশ সরকার কিনে নেয়। বিদ্যুৎ, জ্বালানি ও খনিজ সম্পদ মন্ত্রণালয়ের অধীনে বাংলাদেশ পেট্রোলিয়াম কর্পোরেশনকে এসসোর শেয়ার দেওয়া হয়েছে, যা এখন স্ট্যান্ডার্ড এশিয়াটিক অয়েল কোম্পানি লিমিটেডের ৫০ শতাংশের মালিক। 
আগস্ট ২০২২-এ স্ট্যান্ডার্ড এশিয়াটিক অয়েল কোম্পানি লিমিটেড বাংলাদেশ পেট্রোলিয়াম কর্পোরেশনের আরেকটি সহযোগী প্রতিষ্ঠান পদ্মা অয়েল কোম্পানির কাছে কক্সবাজার বিমানবন্দরে এভিয়েশন ডিপো সরবরাহের চুক্তি হস্তান্তর করে। পুরো বাংলাদেশে শুধুমাত্র স্ট্যান্ডার্ড এশিয়াটিক অয়েল এবং ইস্টার্ন রিফাইনারি লিমিটেড তেল কনডেনসেট সঞ্চয় করে।
ফাহাদ মাসুদ

ফাহাদ মাসুদ (জন্ম ১৪ আগস্ট ১৯৮১) একজন পাকিস্তানি প্রথম-শ্রেণীর ক্রিকেটার যিনি লাহোরের হয়ে খেলেন।
হাম্মাদ তারিক

হাম্মাদ তারিক (জন্ম ২২ ডিসেম্বর ১৯৮০) একজন পাকিস্তানি প্রথম-শ্রেণীর ক্রিকেটার যিনি মুলতান ক্রিকেট দলের হয়ে প্রতিনিধিত্ব করেন।
ইমরান আলী (ফয়সালাবাদ ক্রিকেটার)

ইমরান আলী (জন্ম ১৫ এপ্রিল ১৯৮৩) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদের হয়ে খেলেছেন।
সৈয়দ গোলাম হোসাইন শাহ বুখারী

সৈয়দ গোলাম হোসাইন শাহ বুখারী () (১৯৩২ — ২০২৩) পাকিস্তানের একজন ইসলামি পণ্ডিত ছিলেন। তিনি নকশবন্দী সুফি তরিকার অন্তর্ভুক্ত ছিলেন। তিনি পাকিস্তানের অন্যতম বড় ধর্মীয় প্রতিষ্ঠান দরগাহ হোসাইনাবাদ পরিচালনা করেন।
সৈয়দ গোলাম হোসাইন শাহ বুখারী ১৯৩২ সালে পাকিস্তানের কম্বার শাহদাদকোটের দ্রিব চান্দিয়া গ্রামে জন্মগ্রহণ করেন।
তিনি একজন নকশবন্দী সুফি সাধক ছিলেন। তিনি তার পিতা সৈয়দ গুল মুহম্মদ শাহের কাছ থেকে ধর্মীয় শিক্ষা লাভ করেন, তার অন্যান্য শিক্ষক ছিলেন খুশি মুহাম্মদ টুনিও, গোলাম মুহাম্মদ চান্দিও এবং আলী গোহর মাসতই।
১৯৮০ সালে, তিনি "দরগাহ হোসাইনাবাদ" নামে একটি মসজিদ ও মাদ্রাসা নির্মাণ করেন যেখানে ধর্মীয় শিক্ষা ও বাসস্থান সমস্ত রাজনৈতিক সংগঠন থেকে মুক্ত। তিনি "তানজিম ইসলাহুল ফুকরা আল-হোসাইনিয়ার"ও প্রধান ছিলেন, যা মানুষকে ধর্মীয় শিক্ষা প্রদান করে।
তিনি সন্ত্রাসীদের হামলার শিকারও হয়েছিলেন।
তিনি ২০২৩ সালের ২৬ জানুয়ারি করাচির বেসরকারী হাসপাতালে মারা যান।
রাইমা ইসলাম শিমু

রাইমা ইসলাম শিমু ( – ১৬ জানুয়ারি ২০২২ এর পরে) ছিলেন একজন বাংলাদেশী অভিনেত্রী, চলচ্চিত্র প্রযোজক এবং পরিচালক। তিনি ১৯৯৮ সাল থেকে ২৪টি চলচ্চিত্র এবং অসংখ্য টিভি নাটকে অভিনয় করেন। তিনি ২০২২ সালের ১৬ই জানুয়ারি নিখোঁজ হন, এবং পরবর্তীতে তাকে হত্যা করা হয়।
শিমু বরিশালে জন্মগ্রহণ করেন সালে।
তার প্রথম চলচ্চিত্র ছিল কাজী হায়াত পরিচালিত "বর্তমান" (১৯৯৮)। তিনি শেষবারের মতো অভিনয় করেন"জামাই শশুর" (২০০২) চলচ্চিত্রটিতে।
২০২২ সালের ১৬ জানুয়ারি শিমু নিখোঁজ হন। শিমুর স্বামী সাখাওয়াত আলী নোবেল ব্যবসা বন্ধসহ নানা কারণে হতাশায় ভুগছিলেন। ধীরে ধীরে তার স্ত্রীর কাছে অবিশ্বস্ত সন্দেহ হতে থাকেন। এটি তাদের দাম্পত্য কলহের দিকে পরিচালিত করে, ফলে শেষ পর্যন্ত তার স্বামীর হাতে তাকে মৃত্যুবরণ করতে হয়। শিমু মৃত্যুর আগে কয়েকবার পুলিশের কাছে তার স্বামীর দুর্ব্যবহারের অভিযোগ করেন। তার স্বামী এবং তার বন্ধু হত্যার পরিকল্পনা করে হত্যাকাণ্ড ঘটায় এবং পরে ১৯ জানুয়ারি পুলিশের কাছে স্বীকার করে। ২০২২ সালের ১৭ জানুয়ারী ঢাকা জেলার কেরানীগঞ্জ উপজেলায় পুলিশ তার টুকরো টুকরো লাশ উদ্ধার করে। পরে মরদেহটি স্যার সলিমুল্লাহ মেডিকেল কলেজের মর্গে রাখা হয়।
রিস নেলসন

রিস লুক নেলসন (; জন্ম: ১০ ডিসেম্বর ১৯৯৯; রিস নেলসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৪ সালে, নেলসন ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
রিস লুক নেলসন ১৯৯৯ সালের ১০ই ডিসেম্বর তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।
নেলসন ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৭ বছরে ৩৯ ম্যাচে অংশগ্রহণ করে ১৬টি গোল করেছেন।
ইংল্যান্ড অনূর্ধ্ব-১৯ নারী ক্রিকেট দল

ইংল্যান্ড অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে ইংল্যান্ড ও ওয়েলসের প্রতিনিধিত্ব করে।
২০২২ সালের ১৮ অক্টোবর ইংল্যান্ড ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।
এমিলি চার্মস, জেমিমা স্পেন্স, বেথান মাইলস, ম্যারি টেলর ও শার্লট ল্যামবার্টকে রিজার্ভ খেলোয়াড় হিসেবে রাখা হয়।
অস্ট্রেলিয়া জাতীয় অনূর্ধ্ব-১৯ নারী ক্রিকেট দল

অস্ট্রেলিয়া জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে অস্ট্রেলিয়ার প্রতিনিধিত্ব করে।
২০২২ সালের ১৩ ডিসেম্বর অস্ট্রেলিয়া ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।
অনন্যা শর্মা, অলিভিয়া হেনরি, প্যারিস হল, সামিরা দিমেল্যিও ও সারা কেনেডিকে প্রাথমিকভাবে রিজার্ভ খেলোয়াড় হিসেবে দলে রাখা হয়। অনন্যা শর্মা ও প্যারিস হলকে পরবর্তীতে মূল দলে যোগ করা হয়।
নিউজিল্যান্ড জাতীয় অনূর্ধ্ব-১৯ নারী ক্রিকেট দল

নিউজিল্যান্ড জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে নিউজিল্যান্ডের প্রতিনিধিত্ব করে।
২০২২ সালের ১৩ ডিসেম্বর নিউজিল্যান্ড ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।
চোটের কারণে ব্রিয়ার্ন ইলিং ছিটকে গেলে দলে লুইসা কটক্যাম্পকে যোগ করা হয়। টুর্নামেন্ট শুরুর আগে ফ্র্যান জোনাসও চোটের কারণে দল থেকে ছিটকে যান, যে কারণে কেট আরউইনকে দলে নেয়া হয়।
দক্ষিণ আফ্রিকা জাতীয় অনূর্ধ্ব-১৯ নারী ক্রিকেট দল

দক্ষিণ আফ্রিকা জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে দক্ষিণ আফ্রিকার প্রতিনিধিত্ব করে।
২০২২ সালের ৬ ডিসেম্বর আয়োজক দেশ দক্ষিণ আফ্রিকা ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।
কেইটলিন ভাইনখর্ড ও দিয়ারা রামলক্ষ্মণকে রিজার্ভ খেলোয়াড় হিসেবে দলে রাখা হয়।
ওয়েস্ট ইন্ডিজ অনূর্ধ্ব-১৯ নারী ক্রিকেট দল

ওয়েস্ট ইন্ডিজ অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে ওয়েস্ট ইন্ডিজের প্রতিনিধিত্ব করে।
২০২২ সালের ৮ ডিসেম্বর ওয়েস্ট ইন্ডিজ ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।
ভ্যাচেলিয়া নাইলোটিকা উপপ্রজাতি আডস্ট্রিনজেন্স

Vachellia nilotica" subsp. "adstringens একটি বহুবর্ষজীবী গাছ। এটি বিপন্ন প্রজাতির তালিকাভুক্ত নয়। এর কিছু সাধারণ নাম হল ক্যাসি, পিকুয়্যান্ট ব্ল্যাঙ্কস এবং পিকুয়ান্ট লুলু। এর ভৌগোলিক বিস্তৃতির মধ্যে রয়েছে আফ্রিকা, এশিয়া, ভারত মহাসাগর এলাকা এবং মধ্যপ্রাচ্য।
ভ্যাচেলিয়া করু ছাড়া বীজের শুঁটি না দেখে Vachellia nilotica subsp. adstringens শনাক্ত করা বেশ কঠিন।
এ গাছের কাঠের প্রধান কাষ্ঠল ঘনত্ব প্রায় ০.৯৪৫ গ্রা/সেমি এবং দ্বিতীয় স্তরের কাষ্ঠল ঘনত্ব প্রায় ০.৮২৭ গ্রা/সেমি
বৈসু

বৈসুক (ইংরেজি: Bwisuk/Boisuk/Buisuk) বাংলাদেশ এবং ভারতের ত্রিপুরা রাজ্যের ত্রিপুরা জনগোষ্ঠীর নববর্ষ উৎসব। চৈত্র মাসের শেষ দুইদিন এবং বৈশাখ মাসের প্রথম দিন এই তিনদিনব্যাপী এ উৎসব পালন করা হয়। প্রথম দিনকে বলা হয় হারি বৈসুক, দ্বিতীয় দিনকে বৈসুকমা এবং তৃতীয় বা শেষ দিনটিকে বলা হয় বিসি কতাল। মূলত আগামী দিনের সুখ ও সমৃদ্ধির জন্য ঈশ্বরের কাছে প্রার্থনা করা হয়।
হারি বৈসুকের দিনে ভোরবেলায় ফুলগাছ থেকে ফুল সংগ্রহ করার প্রতিযোগিতা শুরু হয় এবং এই ফুলে একাংশ দিয়ে পুরো বাড়ি ফুল দিয়ে সাজানো হয় এবং ফুলের আর এক অংশ দিয়ে নদীর তীরে ,মন্দিরে এবং পবিত্র স্থানে ফুল, ধুপ এবং দীপ জ্বালিয়ে শ্রদ্ধা নিবেদন করে থাকে। 
বৈসুকমা হচ্ছে দ্বিতীয় দিন এবং এইদিনে মূলত খাদ্য উৎসব করা হয়। এই দিনে মানুষ একজন আর একজনের বাসায় ঘুরে দেখা সাক্ষাৎকার করে। বৈসুমা দিনের প্রধান আকর্ষণ হচ্ছে মিক্স সবজি যেটাকে "লাবড়া " বলে ককবরক ভাষায়। এই লাবড়া তৈরির জন্য প্রায় ৩০-৪০ ধরনের সবজি দেয়া হয়। পাশাপাশি ত্রিপুরাদের ঐতিহ্যবাহী খাবার গুলোর পাশাপাশি সেমাই , পায়েস, নুডলস সহ অনেক খাবার আইটেম থাকে |
তৃতীয় দিন হচ্ছে বিসিকাতাল এই দিনে নতুন বছরকে বরণ করা হয়। পরিবারের ছোটরা বড়দের পানি দিয়ে পা ধুয়ে প্রণাম করে। নতুন বছরে সবার মঙ্গলের জন্য প্রার্থনা করা হয়। 
বৈসুকের সময় ত্রিপুরারা/ত্রিপুরীরা নিজেদের ঐতিহবাহী খেলা সুকুই ( গিলা) , ওয়াকরাই, চপ্রিং, কাংটি/কাং ইত্যাদি খেলা খেলে থাকে এবং পাশাপাশি ঐতিহবাহী গরয়া নৃত্য পরিবেশন করে। নতুন বছরের মঙ্গলের জন্য পরিবারের সদস্যদের মধ্যে "কমা বতই(এক ধরনের পবিত্র পানি ছিটানো হয়।
অ্যান অ্যাকশন হিরো

অ্যান অ্যাকশন হিরো হলো একটি ২০২২ সালের ভারতীয় হিন্দি ভাষার অ্যাকশন থ্রিলার ফিল্ম যা অনিরুধ আইয়ার দ্বারা পরিচালিত, আইয়ারের একটি মৌলিক গল্পের ভিত্তিতে নীরজ যাদব গল্পটি লিখেছেন, এবং টি-সিরিজ ফিল্মস এবং আনন্দ এল. রাইয়ের অধীনে ভূষণ কুমার এবং কৃষাণ কুমার প্রযোজনা করেছেন কালার ইয়েলো প্রোডাকশনের অধীনে। চলচ্চিত্রে অভিনয় করেছেন আয়ুষ্মান খুরানা এবং জয়দীপ আহলাওয়াত ।
২০২১ সালের অক্টোবরে এটি তৈরির ঘোষণা করা হয়েছিল। 
২০২২ সালের জানুয়ারিতে লন্ডন-এ চিত্রগ্রহণ শুরু হয়েছিল এবং মার্চ ২০২২ এ শেষ হয়েছে।
মার্কুস ভিনিসিউস অলিভেইরা আলেনকার

মার্কুস ভিনিসিউস অলিভেইরা আলেনকার (; জন্ম: ৭ এপ্রিল ২০০৩; মার্কিনিয়োস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১৯ সালে, মার্কিনিয়োস ব্রাজিল অনূর্ধ্ব-১৬ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
মার্কুস ভিনিসিউস অলিভেইরা আলেনকার ২০০৩ সালের ৭ই এপ্রিল তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্কিনিয়োস ব্রাজিল অনূর্ধ্ব-১৬ এবং ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে তিনি ব্রাজিল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৭ ম্যাচে অংশগ্রহণ করে ১টি গোল করেছেন।
বার্ডস-১

বার্ডস-১ ছিল যৌথ গ্লোবাল মাল্টি-নেশনস বার্ডস স্যাটেলাইট প্রজেক্ট বা বার্ডস প্রজেক্ট নামে একটি বহুজাতিক প্রোগ্রামের প্রথম পুনরাবৃত্তি, যা দেশগুলিকে তাদের প্রথম স্যাটেলাইট তৈরিতে সহায়তা করে। জাপানের কিউশু ইনস্টিটিউট অফ টেকনোলজি (কেআইটি) স্যাটেলাইটগুলির নকশা এবং নির্মাণে সহায়তা করেছিল। নক্ষত্রমণ্ডলটি একটি ফ্যালকন ১ রকেটের মাধ্যমে সিআরএস -৯ এর অংশ হিসাবে ৩ জুন ২০১৭ এ আন্তর্জাতিক মহাকাশ স্টেশনে চালু করা হয়েছিল, যেখানে এটি কিবো মডিউল থেকে মহাকাশে ছেড়ে দেওয়া হয়েছিল। জাপান, ঘানা, মঙ্গোলিয়া, নাইজেরিয়া এবং বাংলাদেশ বার্ডস-১ প্রোগ্রামে অংশ নিয়েছিল, তারা সকলেই নক্ষত্রমণ্ডলের জন্য অভিন্ন উপগ্রহ তৈরি করেছিল।
২০১৯ সালের মে মাসে বার্ডস-১ স্যাটেলাইটের সবগুলোই নিষ্ক্রিয় করা হয়।
জাপানের কিউশু ইনস্টিটিউট অব টেকনোলজি (কেআইটি) যৌথ গ্লোবাল মাল্টি-নেশন বার্ডস স্যাটেলাইট প্রজেক্ট (বার্ডস) নামে একটি প্রোগ্রামের মাধ্যমে মহাকাশভ্রমণকারী দেশগুলিকে তাদের প্রথম স্যাটেলাইট তৈরিতে সহায়তা করে। জাপান, ঘানা, মঙ্গোলিয়া, নাইজেরিয়া এবং বাংলাদেশ এই প্রথম বার্ড প্রোগ্রামে অংশ নেয়। বার্ডস প্রকল্পের লোগোটি ঘানার শিক্ষার্থী আর্নেস্ট টিয়ে মাতে ডিজাইন করেছিলেন ।
নাইজেরিয়ান সরকারের স্যাটেলাইটগুলির সাথে একটি পটভূমি ছিল, তবে বার্ডস -১ এর আগে এটি কখনও তৈরি করা হয়নি। কখনও কখনও মাজালাইকে মঙ্গোলিয়ার প্রথম উপগ্রহ হিসাবে উল্লেখ করা হত, তবে এটি বারমুডা ভিত্তিক সংস্থা এবিএস দ্বারা উৎক্ষেপণ করা হয়েছিল এবং মার্কিন সংস্থা বোয়িং দ্বারা নির্মিত হয়েছিল। উৎক্ষেপণের পর এটি মঙ্গোলস্যাট-১ নামে কো-ব্র্যান্ডেড করা হয়। বাংলাদেশ, ঘানা, মঙ্গোলিয়া ও নাইজেরিয়ার জন্য প্রথম কৃত্রিম উপগ্রহ 'বার্ডস-১' সফলভাবে উৎক্ষেপণ করেছে। 
স্পেসএক্স ২০১৭ সালের ৩ জুন আন্তর্জাতিক মহাকাশ স্টেশনে তার সিআরএস -১১ মিশনে নক্ষত্রমণ্ডলটি উৎক্ষেপণ করে। নাসার কেনেডি স্পেস সেন্টার প্যাড এলসি-৩৯এ থেকে উৎক্ষেপণ করা ফ্যালকন ৯ রকেটে ড্রাগন মহাকাশযানে করে বার্ডস-১ উৎক্ষেপণ করা হয়। এই প্রথম স্পেসএক্স তার একটি ড্রাগন ক্যাপসুল পুনরায় ব্যবহার করেছিল।
হিন্দু শাহী

হিন্দু শাহী (ওডি শাহীস, উডি শাহীস নামেও পরিচিত , বা ব্রাহ্মণ শাহীস, ৮২২–১০২৬ সাল) ভারতীয় উপমহাদেশের মধ্যযুগীয় যুগে কাবুল উপত্যকা, গান্ধার এবং পশ্চিম পাঞ্জাবের উপর আধিপত্য বিস্তারকারী রাজবংশ ছিল। অতীতের শাসকদের সম্পর্কে বিশদ বিবরণ, শুধুমাত্র ভিন্ন ইতিহাস, মুদ্রা এবং পাথরের শিলালিপি থেকে একত্রিত করা যেতে পারে।
ঝু শি

ঝু শি ([ʈʂú ɕí]; চীনা: 朱熹; ১৮ অক্টোবর, ১১৩০ - এপ্রিল ২৩, ১২০০), পূর্বের রোমান প্রতিবর্ণীকরণে চু সি, ছিলেন একজন চীনা ক্যালিগ্রাফার, ইতিহাসবিদ, দার্শনিক, কবি এবং রাজনীতিবিদ। নব্য-কনফুসীয়বাদের বিকাশে ঝু প্রভাবশালী ছিলেন। তিনি চীনা দর্শনে ব্যাপক অবদান রেখেছিলেন এবং চীনা বিশ্বদর্শনকে মৌলিকভাবে পুনর্নির্মাণ করেছিলেন। তার কাজের মধ্যে রয়েছে চারটি বইয়ের সম্পাদনা এবং ধারাভাষ্য (যা পরে ১৩১৩ থেকে ১৯০৫ সাল পর্যন্ত ইম্পেরিয়াল চীনে সিভিল সার্ভিস পরীক্ষার পাঠ্যক্রম তৈরি করেছিল), "বিষয়বস্তুর তদন্ত" (চীনা: 格物; পিনয়িন: géwù) প্রক্রিয়ার উপর তাঁর লেখা, এবং আত্ম-উন্নয়নের পদ্ধতি হিসাবে ধ্যানের বিকাশ।
বাংলাদেশ রাষ্ট্রীয় চিকিৎসা অনুষদ

দি স্টেট মেডিকেল ফ্যাকাল্টি অব বাংলাদেশ বা বাংলাদেশ রাষ্ট্রীয় চিকিৎসা অনুষদ স্বাস্থ্য শিক্ষা ও পরিবার কল্যাণ বিভাগের অধীনস্থ একটি সরকারি প্রতিষ্ঠান। প্রতিষ্ঠানটি "ডিপ্লোমা ইন মেডিকেল এ্যাসিস্ট্যান্ট ট্রেনিং কোর্স, ডিপ্লোমা ইন মেডিকেল টেকনোলজি কোর্স, কমিউনিটি হেলথ ওয়ার্কার্স এবং অপথ্যালমিক এ্যাসিস্ট্যান্ট সার্টিফিকেট কোর্স নিয়ন্ত্রণ, পরিচালনা এবং সনদ প্রদান করে।
১১ আগস্ট, ১৯১৪ সালে "বেঙ্গল অ্যাক্ট এবং গভর্নমেন্ট রেজুলিউশন" এর মাধ্যমে "স্টেট মেডিকেল ফ্যাকাল্টি অব বেঙ্গল" গঠিত হয়। ১৯৪৭ সালে দেশভাগের পর ৬ নভেম্বর, ১৯৪৭ সালে প্রতিষ্ঠানটির নাম পরিবর্তন করে "স্টেট মেডিকেল ফ্যাকাল্টি অব ইস্ট বেঙ্গল" করা হয়। স্বাধীনতার পর ২৪ এপ্রিল, ১৯৭২ সালে সংস্থাটির নাম পরিবর্তন করে "দি স্টেট মেডিকেল ফ্যাকাল্টি অব বাংলাদেশ" রাখা হয়।
বোল্যান্ড পার্ক

বোল্যান্ড পার্ক হল দক্ষিণ আফ্রিকার পার্ল শহরে অবস্থিত বহুকার্যে ব্যবহৃত একটি ক্রীড়া স্টেডিয়াম। বর্তমানে এটি মূলত ক্রিকেট ম্যাচ আয়োজন করে। ২০০৩ ক্রিকেট বিশ্বকাপ চলাকালীন এটি তিনটি ম্যাচ আয়োজন করেছিল। বর্তমানে এটি ঘরোয়া টি২০ লিগ এসএ২০-র ফ্র্যাঞ্চাইজ ক্রিকেট দল পার্ল রয়্যালসের ঘরের মাঠ হিসেবে কার্যকর।
নিম্নলিখিত তিনটি ম্যাচ এই স্টেডিয়ামে খেলা হয়েছিল।
একদিনের আন্তর্জাতিকে মোট নয়টি শতরান হয়েছে এই মাঠে।
অভিজ্ঞতা-নিরপেক্ষ ও অভিজ্ঞতা-সাপেক্ষ

অভিজ্ঞতা-নিরপেক্ষ এবং অভিজ্ঞতা-সাপেক্ষ দুইটি পারিভাষিক শব্দগুচ্ছ যাদের দ্বারা দর্শনশাস্ত্রে অভিজ্ঞতাভিত্তিক সাক্ষ্যপ্রমাণের উপর নির্ভর করে জ্ঞান, সত্যতা প্রতিপাদন বা যুক্তির প্রকারভেদ করা হয়। এগুলিকে অভিজ্ঞতাপূর্ব ও অভিজ্ঞতাপর কিংবা পূর্বতসিদ্ধ ও পরতসিদ্ধ হিসেবেও ডাকা হতে পারে। লাতিন ভাষায় এগুলি "আ প্রিওরি" (A priori "পূর্ব থেকে") ও "আ পোস্তেরিওরি" (a posteriori "পরের থেকে") নামে পরিচিত।
অভিজ্ঞতা-নিরপেক্ষ জ্ঞান বর্তমান অভিজ্ঞতা (যেমন নতুন কোনও গবেষণার অংশ) থেকে স্বাধীন। গণিতশাস্ত্র, পুনরুক্তি ও বিশুদ্ধ যুক্তি থেকে উপনীত অবরোহী যুক্তিবিন্যাস এরকম কিছু উদাহরণ। অন্যদিকে অভিজ্ঞতা-সাপেক্ষ জ্ঞান অভিজ্ঞতাভিত্তিক সাক্ষ্যপ্রমাণের উপর নির্ভর করে। বিজ্ঞানের বেশিরভাগ ক্ষেত্র এবং ব্যক্তিগত জ্ঞানের কিছু দিক এর কিছু উদাহরণ।
এই প্রতিজ্ঞাটি বিবেচনা করুন: "যদি রাজা কমপক্ষে চার দিন শাসন করে থাকেন, তাহলে তিনি তিন দিনের বেশি শাসন করেছেন।" এই ব্যাপারটি একজন ব্যক্তি অভিজ্ঞতা-নিরপেক্ষভাবে জানে, কারণ এটি এমন একটি বিবৃতি প্রদান করেছে, যাতে একজন ব্যক্তি অন্য সব কিছু বাদে কেবল যুক্তির সাহায্য নিয়েই উপনীত হতে পারে।
এই প্রতিজ্ঞাটি বিবেচনা করুন: "রাজা ২০০০ থেকে ২০১০ সাল পর্যন্ত শাসন করেন"। এই ব্যাপারটি (যদি সত্য হয়ে থাকে) একজন ব্যক্তিকে অবশ্যই অভিজ্ঞতা-সাপেক্ষে জানতে হবে, কেননা এতে এমন একটি অভিজ্ঞতানির্ভর বাস্তব সত্য অভিব্যক্ত হয়েছে, যেটিকে শুধুমাত্র যুক্তির সাথে জানা সম্ভব নয়।
জ্ঞানতাত্ত্বিক বিচ্ছেদ

জ্ঞানতাত্ত্বিক বিচ্ছেদ (ইংরেজি Epistemological rupture বা epistemological break) হল ১৯৩৮ খ্রিস্টাব্দে ফরাসি দার্শনিক গাস্তোঁ বাশলার প্রবর্তিত একটি ধারণা, যেটি পরবর্তীতে মার্কসবাদী দার্শনিক লুই আলত্যুসের ব্যবহার করেন। গাস্তোঁ বাশলারের মতে বিজ্ঞানের ইতিহাস "জ্ঞানতাত্ত্বিক প্রতিবন্ধকতা"য় পরিপূর্ণ। বৈজ্ঞানিক চিন্তাভাবনাকে প্রকৃতপক্ষে বৈজ্ঞানিক হয়ে উঠতে হলে সেটিকে অনেকগুলি জ্ঞানতাত্ত্বিক প্রতিবন্ধকতা অতিক্রম করতে হয়। জ্ঞানতাত্ত্বিক প্রতিবন্ধকতা বলতে গাস্তোঁ বুঝিয়েছেন সেইসব অ-চিন্তা/অচেতন চিন্তাকাঠামোগুলিকে, যেগুলি বিজ্ঞানের জগতে অন্তর্নিহিত হয়ে ছিল, যেমন দ্বিবিভাজনের নীতিসমূহ (উদাহরণ - মন/দেহ)। বাশলার বলেন যে বিজ্ঞানের ইতিহাস হল প্রথম ধাপে এই সব জ্ঞানতাত্ত্বিক প্রতিবন্ধকতা গঠন ও প্রতিষ্ঠা করা এবং পরবর্তীতে সেই প্রতিবন্ধকতাগুলিকে ধ্বংস করার ইতিহাস। এই দ্বিতীয় ধাপটিই হল জ্ঞানতাত্ত্বিক বিচ্ছেদ-যেখানে বৈজ্ঞানিক চিন্তার একটি অবৈজ্ঞানিক অচেতন প্রতিবন্ধকতাকে (যেমন সাধারণ কাণ্ডজ্ঞানজাত কোনও মত) সর্বতোভাবে ভেঙে ফেলা হয় বা সেটি থেকে বিচ্ছিন্ন হয়ে যাওয়ার ব্যাপারটি ঘটে।
জন একল্‌স

জন একল্‌স (জন্ম ২৭শে জানুয়ারি, ১৯০৩, মেলবোর্ন, অস্ট্রেলিয়া - মৃত্যু ২রা মে, ১৯৯৭, কন্ট্রা, সুইজারল্যান্ড) একজন অস্ট্রেলীয় স্নায়ুশারীরবিদ যিনি ১৯৬৩ সালে স্নায়ুসন্নিধির উপরে সম্পাদিত গবেষণাকর্মের জন্য অ্যান্ড্রু হাক্সলি ও অ্যালান লয়েড হজকিনের সাথে একত্রে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। "স্নায়ুকোষঝিল্লির প্রান্তিক ও কেন্দ্রীয় অংশগুলিতে উত্তেজিতকরণ ও অবদমনের সাথে সংশ্লিষ্ট আয়নীয় কর্মপদ্ধতিগুলি বিষয়ে আবিষ্কারগুলির জন্য" তাঁদেরকে এই পুরস্কার প্রদান করা হয়। স্নায়ুসন্নিধিগুলি বিভিন্ন প্রকারের হয়ে থাকে, যেগুলির হয় উদ্দীপক কিংবা অবদমক প্রভাব থাকে। একটি স্নায়ুকোষ বহু বিভিন্ন স্নায়ুসন্নিধি থেকে সংকেত গ্রহণ করে এবং কোন ধরনের স্নায়ুসন্নিধি বেশি প্রভাবশালী, তার উপরে সামগ্রিক প্রভাব নির্ভর করে।
বাংলাদেশ বোর্ড অব ইউনানী অ্যান্ড আয়ুর্বেদিক সিস্টেমস্ অব মেডিসিন

বাংলাদেশ বোর্ড অব ইউনানী অ্যান্ড আয়ুর্বেদিক সিস্টেমস্ অব মেডিসিন স্বাস্থ্য শিক্ষা ও পরিবার কল্যাণ বিভাগের অধীনস্থ একটি সরকারি প্রতিষ্ঠান। প্রতিষ্ঠানটি ইউনানী ও আয়ুর্বেদিক কোর্সে স্নাতক এবং ডিপ্লোমা ডিগ্রি প্রদান করে।
১৯৪৭ সালে দেশভাগের পর ইউনানী ও আয়ুর্বেদিক চিকিৎসকরা "ইউনানী, আয়ুর্বেদিক ও হোমিওপ্যাথিক চিকিৎসক আইন" পাশের আন্দোলন শুরু করেন। তারই পরিপ্রেক্ষিতে পাকিস্তান জাতীয় পরিষদ ১৯৫৬ সালে আইন পাশ ও ১৯৫৭ সালে তা কার্যকর করে। তবে, ইউনানী ও আয়ুর্বেদিক চিকিৎসকদের মতবিরোধের কারণে ১৯৫৮ সালে জারিকৃত আইনটি বাতিল হয়ে যায়। পরবর্তীতে ১৯৬৫ সালে আবারও নতুন করে আইনটি কার্যকর করা হয়। ১৯৭১ সালে বাংলাদেশ স্বাধীন হলে আইনের কার্যকারিতা বহাল রেখে "বোর্ড অব ইউনানী অ্যান্ড আয়ুর্বেদিক সিস্টেমস্ অব মেডিসিন" প্রতিষ্ঠা করা হয়। ১৯৮৩ সালে অধ্যাদেশ জারির মাধ্যমে "বাংলাদেশ বোর্ড অব ইউনানী অ্যান্ড আয়ুর্বেদিক সিস্টেমস্ অব মেডিসিন" নামে বোর্ডের নামকরণ করা হয়।
সহ মোট ৩১ জন কর্মকর্তা-কর্মচারী নিয়ে এই বোর্ডের সাংগঠনিক কার্যক্রম পরিচালিত হয়।
বাংলাদেশ হোমিওপ্যাথিক চিকিৎসা শিক্ষা কাউন্সিল

বাংলাদেশ হোমিওপ্যাথিক চিকিৎসা শিক্ষা কাউন্সিল [স্বাস্থ্য শিক্ষা ও পরিবার কল্যাণ বিভাগ, স্বাস্থ্য ও পরিবার কল্যাণ মন্ত্রণালয়] অধীনস্থ একটি সংবিধিবদ্ধ সরকারি প্রতিষ্ঠান। প্রতিষ্ঠানটি হোমিওপ্যাথি কোর্সে স্নাতক এবং ডিপ্লোমা ডিগ্রি প্রদান করে। স্বাধীনতার পর ১৯৭২ সালে হোমিওপ্যাথি চিকিৎসার মানোন্নয়নের লক্ষ্যে "বাংলাদেশ হোমিওপ্যাথি বোর্ড" গঠন করা হয়। এই বোর্ডের অধীনে কোর্সের নামকরণ করা হয় "ডিপ্লোমা ইন হোমিওপ্যাথিক মেডিসিন অ্যান্ড সার্জারি (ডিএইচএমএস)"। হোমিওপ্যাথিক কলেজ অনুমোদন, নিয়ন্ত্রণ ছাড়াও শিক্ষাক্রম প্রণয়ন ও পরিচালনা ছিলো এই বোর্ডের দায়িত্ব। ১৯৮২ সাল পর্যন্ত সরকার কর্তৃক নিযুক্ত ব্যক্তিরা এই বোর্ডের দায়িত্ব পালন করেন। ১৯৮৩ সালে "বাংলাদেশ হোমিওপ্যাথিক প্র্যাকটিশনার্স অধ্যাদেশ ১৯৮৩" জারি হলে বোর্ডটি স্বায়ত্তশাসনের অধীনে আসে এবং সৃষ্ট পদসমূহে ব্যাপক রদবদল আসে। পরবর্তীতে ১৯৮৬ সালে বোর্ডটি ঢাকা বিশ্ববিদ্যালয়ের অধীনে হোমিওপ্যাথিক কলেজ গুলোতে "ব্যাচেলর অব হোমিওপ্যাথিক মেডিসিন অ্যান্ড সার্জারি (বিএইচএমএস)" ডিগ্রি চালু করে। বাংলাদেশ সরকার ও কাউন্সিল স্বীকৃত হোমিওপ্যাথিক শিক্ষা প্রতিষ্ঠান ও স্বীকৃত কোর্সে পাসকৃত ডিগ্রিধারী হোমিওপ্যাথিক ডা. (ডাক্তার)দের মানোন্নয়ন ও নিয়ন্ত্রণ, হোমিওপ্যাথিক চিকিৎসা শিক্ষা ও উচ্চ শিক্ষা এবং গবেষণা ব্যবস্থা প্রভৃতির জন্য সময়ের চাহিদায় বাংলাদেশ হোমিওপ্যাথিক প্র্যাকটিশনার্স অধ্যাদেশ ১৯৮৩ রহিতকরণ করে ০২ নভেম্বর ২০২৩ তারিখে বাংলাদেশ জাতীয় সংসদে বাংলাদেশ হোমিওপ্যাথিক চিকিৎসা শিক্ষা আইন ২০২৩ সর্বসম্মতভাবে পাস হয়। ১৩ নভেম্বর ২০২৩ তারিখে আইনটি বাংলাদেশ গেজেটে প্রকাশিত ও কার্যকর হয়ে আইন অনুযায়ী বাংলাদেশ সরকার এর স্বাস্থ্য ও পরিবার কল্যাণ মন্ত্রণালয় এর স্বাস্থ্য শিক্ষা ও পরিবার কল্যাণ বিভাগ এর বাংলাদেশ হোমিওপ্যাথি বোর্ডকে প্রতিস্থাপিত করে বাংলাদেশ হোমিওপ্যাথি বোর্ডের জায়গা ও অবকাঠামো এবং জনবল নিয়ে বাংলাদেশ হোমিওপ্যাথিক চিকিৎসা শিক্ষা কাউন্সিল প্রতিষ্ঠা হয়েছে।
স্বাধীনতার পর ১৯৭২ সালে হোমিওপ্যাথি চিকিৎসার মানোন্নয়নের লক্ষ্যে "বাংলাদেশ হোমিওপ্যাথি বোর্ড" গঠন করা হয়। এই বোর্ডের অধীনে কোর্সের নামকরণ করা হয় "ডিপ্লোমা অব হোমিওপ্যাথিক মেডিসিন অ্যান্ড সার্জারি (ডিএইচএমএস)"। হোমিওপ্যাথিক কলেজ অনুমোদন, নিয়ন্ত্রণ ছাড়াও শিক্ষাক্রম প্রণয়ন ও পরিচালনা ছিলো এই বোর্ডের দায়িত্ব। ১৯৮২ সাল পর্যন্ত সরকার কর্তৃক নিযুক্ত ব্যক্তিরা এই বোর্ডের দায়িত্ব পালন করেন। ১৯৮৩ সালে "বাংলাদেশ হোমিওপ্যাথিক প্র্যাকটিশনার্স অধ্যাদেশ" জারি হলে বোর্ডটি স্বায়ত্তশাসনের অধীনে আসে এবং সৃষ্ট পদসমূহে ব্যাপক রদবদল আসে। পরবর্তীতে ১৯৮৬ সালে বোর্ডটি ঢাকা বিশ্ববিদ্যালয়ের অধীনে এসে "ব্যাচেলর অব হোমিওপ্যাথিক মেডিসিন অ্যান্ড সার্জারি (বিএইচএমএস)" ডিগ্রি চালু করে। বাংলাদেশ জাতীয় সংসদে পাসকৃত আইন বাংলাদেশ হোমিওপ্যাথিক চিকিৎসা শিক্ষা আইন ২০২৩ মাধ্যমে বাংলাদেশ হোমিওপ্যাথি বোর্ডকে প্রতিস্থাপিত করে বাংলাদেশ হোমিওপ্যাথিক চিকিৎসা শিক্ষা কাউন্সিল প্রতিষ্ঠা হয়েছে। 
সহ মোট ৩১ জন কর্মকর্তা-কর্মচারী নিয়ে এই বাংলাদেশ হোমিওপ্যাথিক চিকিৎসা শিক্ষা কাউন্সিল (সাবেক বাংলাদেশ হোমিওপ্যাথি বোর্ড) সাংগঠনিক কার্যক্রম পরিচালিত হয়।
বর্তমানে ঢাকা বিশ্ববিদ্যালয়ের অধীনে দু’টি কলেজ ছাড়াও বোর্ডটি ৬৫টি শিক্ষা প্রতিষ্ঠানের মাধ্যমে হোমিওপ্যাথি চিকিৎসা শিক্ষা প্রদান করছে। উল্লেখ্য, ঢাকা বিশ্ববিদ্যালয়ের অধীনে বিএইচএমএস ডিগ্রি প্রদান করা হয়।
শ্রেষ্ঠ চলচ্চিত্র বিভাগে ক্রিটিকস চয়েস চলচ্চিত্র পুরস্কার

শ্রেষ্ঠ চলচ্চিত্র বিভাগে ক্রিটিকস চয়েস চলচ্চিত্র পুরস্কার হল মার্কিন চলচ্চিত্রশিল্পের সেরা চলচ্চিত্রের জন্য ক্রিটিকস চয়েস অ্যাসোসিয়েশন কর্তৃক প্রদত্ত বার্ষিক ক্রিটিকস চয়েস চলচ্চিত্র পুরস্কার। ১৯৯৬ সালের ২২শে জানুয়ারি ১ম ক্রিটিকস চয়েস পুরস্কার অনুষ্ঠানে প্রথম এই বিভাগে পুরস্কার প্রদান করা হয়।
"সেন্স অ্যান্ড সেন্সিবিলিটি" এই বিভাগে প্রথম পুরস্কার বিজয়ী চলচ্চিত্র। সাম্প্রতিক বিজয়ী চলচ্চিত্র হল "এভরিথিং এভরিহোয়্যার অল অ্যাট ওয়ান্স"।
শ্রেষ্ঠ হাস্যরসাত্মক চলচ্চিত্র বিভাগে ক্রিটিকস চয়েস চলচ্চিত্র পুরস্কার

শ্রেষ্ঠ চলচ্চিত্র বিভাগে ক্রিটিকস চয়েস চলচ্চিত্র পুরস্কার হল মার্কিন চলচ্চিত্রশিল্পের সেরা হাস্যরসাত্মক চলচ্চিত্রের জন্য ক্রিটিকস চয়েস অ্যাসোসিয়েশন কর্তৃক প্রদত্ত বার্ষিক ক্রিটিকস চয়েস চলচ্চিত্র পুরস্কার। ২০০৬ সালের ৯ই জানুয়ারি ১১তম ক্রিটিকস চয়েস পুরস্কার অনুষ্ঠানে প্রথম এই বিভাগে পুরস্কার প্রদান করা হয়।
"দ্য ফোর্টি-ইয়ার-ওল্ড ভার্জিন" (২০০৫) এই বিভাগে প্রথম পুরস্কার বিজয়ী চলচ্চিত্র। ডেভিড ও. রাসেল এই বিভাগে সর্বাধিক দুইবার পুরস্কার লাভ করেন। সাম্প্রতিক বিজয়ী চলচ্চিত্র হল "" (২০২২)।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
দ্য অ্যামেজিং ওয়ার্ল্ড অফ গাম্বল

দ্য অ্যামেজিং ওয়ার্ল্ড অফ গাম্বল () হল একটি অ্যানিমেটেড সিটকম যা কার্টুন নেটওয়ার্ক এর জন্য বেন বোকেলেট দ্বারা তৈরি। সিরিজটি ১২ বছর বয়সী গাম্বল ওয়াটারসন, একজন নৃতাত্ত্বিক নীল বিড়াল এবং দত্তক গোল্ডফিশ ভাই ডারউইনের জীবন নিয়ে উদ্বেগ প্রকাশ করে, যারা ক্যালিফোর্নিয়ার কাল্পনিক শহর এলমোরে মধ্য বিদ্যালয়ে পড়াশোনা করে। তারা প্রায়শই শহরের আশেপাশে বিভিন্ন শ্লীলতাহানির মধ্যে নিজেদের খুঁজে পায়, এই সময়ে তারা পরিবারের সহকর্মী সদস্যদের সাথে যোগাযোগ করে - ছোট বোন আনাইস, মা নিকোল এবং বাবা রিচার্ড - এবং চরিত্রগুলির একটি বর্ধিত সমর্থনকারী কাস্ট।
পেপ্পা পিগ

পেপ্পা পিগ () হল একটি ব্রিটিশ প্রিস্কুল অ্যানিমেটেড টেলিভিশন সিরিজ অ্যাস্টলে বেকার ডেভিস। শোটি পেপ্পাকে অনুসরণ করে, একজন নৃতাত্ত্বিক মহিলা শূকরলেট, এবং তার পরিবার, সেইসাথে তার সমবয়সীদের অন্যান্য প্রাণী হিসাবে চিত্রিত করা হয়েছে। অনুষ্ঠানটি ৩১ মে ২০০৪-এ প্রথম সম্প্রচারিত হয়। সপ্তম সিজন ৫ মার্চ ২০২১-এ সম্প্রচার শুরু হয়। "পেপ্পা পিগ" ১৮০ টিরও বেশি দেশে সম্প্রচার করা হয়েছে।
প্রিন্সেস আলবার্টিনা ফোঁড়ানো

প্রিন্সেস আলবার্টিনা হল একটি মহিলাদের যৌনাঙ্গ ফোঁড়ানো, যেখানে একটি রিং মূত্রনালীতে প্রবেশ করানো হয় এবং যোনির উপরের অংশ দিয়ে বেরিয়ে আসে। অ্যান গ্রিনব্ল্যাট ১৯৯৫ সালে রাল্ফ এইচ. এর কাছে একে "অপেক্ষাগতভাবে নতুন এবং পরীক্ষামূলক ফোোড়ানো" হিসাবে বর্ণনা করেছিলেন। এটি পুরুষদের প্রিন্স অ্যালবার্ট ফোঁড়ানোর অনুরূপ বলে এর এমন নামকরণ করা হয়েছে ।
নেফারতিতি ফোঁড়ানো

 
নেফারতিতি ফোঁড়ানো হল মহিলাদের যৌনাঙ্গ ফোঁড়ানো যা একটি ভগাঙ্কুরের ফণা ফোঁড়ানো ও ক্রিস্টিনা ফোঁড়ানোর সংমিশ্রণ। গয়না যে পরিমাণ টিস্যুর মধ্য দিয়ে যায় তাতে নিরাময়ে দীর্ঘ সময় লাগতে পারে। নমনীয় বারগুলি পেশাদার ফোড়নদার কর্তৃক সুপারিশ করা হয় কারণ এত মাংসের মধ্য দিয়ে ছিদ্র করার সময় চাপ দেওয়া যেতে পারে।
ল্যাবিয়া ফোঁড়ানো

ল্যাবিয়া ফোঁড়ানো হল এক ধরনের মহিলাদের যৌনাঙ্গ ফোঁড়ানো। এই ফোড়ানোটি হয় ল্যাবিয়া মাইনরা বা ল্যাবিয়া মেজরার মধ্যে স্থাপন করা যেতে পারে। এগুলি মহিলাদের মধ্যে সঞ্চালিত একটি সহজ এবং আরও সাধারণ যৌনাঙ্গ ফোঁড়ানো এবং প্রায়শই প্রতিসম জোড়ায় ছিদ্র করা হয়। সমস্ত যৌনাঙ্গ ফোড়ানোর মতো, গহনা এবং স্থাপনের উপর নির্ভর করে, তারা যৌন মিলনের সময় এক বা উভয় সঙ্গীকে অতিরিক্ত উদ্দীপনা প্রদান করতে পারে।
ইসাবেলা ফোঁড়ানো

ইসাবেলা ফোঁড়ানো হল মহিলাদের যৌনাঙ্গ ফোঁড়ানো। এই অত্যন্ত গভীর ভগাঙ্কুর শ্যাফ্ট ভেদ করে ভগাঙ্কুরের নিচে থেকে এবং মূত্রনালীর ঠিক উপর থেকে শুরু করে এবং তারপরে ক্লিটোরাল শ্যাফ্টের মধ্য দিয়ে উঠে যায় এবং হুডের শীর্ষে বেরিয়ে আসে। 
ইসাবেলা ফোঁড়ানো প্রথম নথিভুক্ত করা হয়েছিল "পিয়ার্সিং ওয়ার্ল্ড ম্যাগাজিনের" ১৭ সংখ্যায়। যেহেতু একটি ইসাবেলা ফোঁড়ানো ভগাঙ্কুরের খাদকে ছেদ করে, এটি স্নায়ুর ক্ষতির জন্য উচ্চ ঝুঁকি হিসাবে বিবেচিত হয় এবং তাই এটি অত্যন্ত বিরল। অন্যান্য মহিলাদের যৌনাঙ্গ ফোঁড়ানোর মতো, ইসাবেলা ফোঁড়ানো শারীরস্থান-নির্ভর। খুব ছোটো একটি ভগাঙ্কুর ভেদ করা বা ভগাঙ্কুরের খাদ এবং পৃষ্ঠীয় স্নায়ুর মধ্য দিয়ে ছিদ্র করার ফলে স্নায়ুর ক্ষতি হতে পারে। ভগাঙ্কুরের খাদ দিয়ে ছিদ্র করার ফলে অতিরিক্ত রক্তপাত হতে পারে এবং ভগাঙ্কুরে রক্তক্ষরণও হতে পারে। নিরাময় সময় ২-৩ মাস। ইসাবেলা ফোঁড়ানোর সাথে জড়িত অন্তর্নিহিত বিপদের প্রতিক্রিয়া হিসাবে নেফারতিতি ফোঁড়ানো উদ্ভাবিত হয়েছিল।
ফোরচেত্তে ফোঁড়ানো

ফোরচেত্তে ফোঁড়ানো (ইংরেজি:Fourchette piercing]] বা "ফোরচেত্তে ভেদ" হলো নারী যৌনাঙ্গ ফোঁড়ানো বা বিদ্ধকরণ। এটি ফ্রেনুলাম ল্যাবিওরাম পুডেনডি এলাকায়, ভালভার পিছনের রিমে একটি ছিদ্র করা হয়। অনেক লোকের এই অঞ্চলে ত্বকের চিমটিযুক্ত ফ্ল্যাপ থাকে না এবং এই ছিদ্রের জন্য উপযুক্ত নয়। অন্যথায়, বসানো এবং ছিদ্র তুলনামূলকভাবে সহজ হতে থাকে।
নিরাময় সময় তুলনামূলকভাবে দ্রুত, সাধারণত চার থেকে ছয় সপ্তাহ। স্বাস্থ্যবিধি সাধারণত একটি উদ্বেগের বিষয়; মলদ্বারের কাছে ছিদ্র করা হয়, পরিধানকারীকে অবশ্যই নিশ্চিত করতে হবে যে, মলত্যাগের পরে এলাকাটি ভালভাবে পরিষ্কার করা হয়েছে।
২০২৩ আইসিসি নারী টি২০ বিশ্বকাপ দলীয় সদস্য

২০২৩ আইসিসি নারী টি২০ বিশ্বকাপ আইসিসি নারী টি২০ বিশ্বকাপের অষ্টম আসর হিসেবে ২০২৩ সালের ফেব্রুয়ারি মাসে দক্ষিণ আফ্রিকায় অনুষ্ঠিত হয়। টুর্নামেন্টের জন্য নিম্নলিখিত দলসমূহ ঘোষণা করা হয়।
২০২৩ সালের ৯ জানুয়ারি অস্ট্রেলিয়া নিজেদের দল ঘোষণা করে।
কোচ: শেলি নিচকে
২০২৩ সালের ১০ জানুয়ারি আয়ারল্যান্ড নিজেদের দল ঘোষণা করে।
কোচ: এড জয়েস
টুর্নামেন্ট শুরুর আগে চোটের কারণে রেবেকা স্টোকেল দল থেকে ছিটকে যান, যে কারণে র‍্যাচেল ডেলানিকে দলে যোগ করা হয়।
২০২৩ সালের ৬ জানুয়ারি ইংল্যান্ড নিজেদের দল ঘোষণা করে।
কোচ: জন লুইস
ইসাবেল ওং ও ড্যানিয়েল গিবসনকে দলে রিজার্ভ খেলোয়াড় হিসেবে রাখা হয়।
২০২৩ সালের ১ ফেব্রুয়ারি ওয়েস্ট ইন্ডিজ নিজেদের দল ঘোষণা করে।
কোচ: কোর্টনি ওয়ালশ
২০২৩ সালের ১৭ ফেব্রুয়ারি ব্রিটনি কুপারকে দলে যোগ করা হয়।
২০২৩ সালের ৩১ জানুয়ারি দক্ষিণ আফ্রিকা নিজেদের দল ঘোষণা করে।
কোচ: হিল্টন মোরেএং
তুমি সেখুখুনে, তেবোগো মাচেকে ও মিকায়েলা অ্যান্ড্রুসকে দলে রিজার্ভ খেলোয়াড় হিসেবে রাখা হয়।
২০২৩ সালের ১৯ জানুয়ারি নিউজিল্যান্ড নিজেদের দল ঘোষণা করে।
কোচ: বেন সইয়ার
২০২২ সালের ১৪ ডিসেম্বর পাকিস্তান নিজেদের দল ঘোষণা করে।
কোচ: মার্ক কোলস
কাইনাত ইমতিয়াজ, গুলাম ফাতিমা ও সাদাফ শামাসকে প্রাথমিকভাবে দলে রিজার্ভ খেলোয়াড় হিসেবে রাখা হয়। টুর্নামেন্ট শুরুর আগে চোটের কারণে ডায়ানা বেগ ছিটকে গেলে সাদাফ শামাসকে মূল দলে অন্তর্ভুক্ত করা হয়।
২০২৩ সালের ২১ জানুয়ারি বাংলাদেশ নিজেদের দল ঘোষণা করে।
কোচ: হষাণ তিলকরত্ন
ফারজানা হক, রাবেয়া খান, শারমিন আক্তার ও সানজিদা আক্তার মেঘলাকে স্ট্যান্ডবাই খেলোয়াড় হিসেবে দলে রাখা হয়।
২০২২ সালের ২৮ ডিসেম্বর ভারত নিজেদের দল ঘোষণা করে।
কোচ: হৃষিকেশ কানিতকর
মেঘনা সিং, শভীনেণী মেঘনা ও স্নেহ রানাকে প্রাথমিকভাবে রিজার্ভ খেলোয়াড় হিসেবে দলে রাখা হয়। টুর্নামেন্টের সেমিফাইনাল ম্যাচের আগে স্নেহ রানাকে মূল দলে যোগ করা হয়।
২০২৩ সালের ১ ফেব্রুয়ারি শ্রীলঙ্কা নিজেদের দল ঘোষণা করে।
কোচ: নেই
ভগাঙ্কুর ফোঁড়ানো

ভগাঙ্কুর ফোঁড়ানো করা হল একটি যৌনাঙ্গ ফোঁড়ানো যা সরাসরি ভগাঙ্কুরের মাথার (গ্লান্স) মধ্যে স্থাপন করা হয়। স্নায়ু ক্ষতির সম্ভাবনার কারণে এটি পছন্দ অনুসারে একটি অপেক্ষাকৃত অস্বাভাবিক ফোঁড়ানো, এবং কারণ মহিলারা একটি ছোট আংটি বা বারবেল পরা খুবই উদ্দীপক বলে মনে করতে পারেন। এটি প্রায়শই আরও সাধারণ ভগাঙ্কুরের ফণা ফোঁড়ানো সাথে বিভ্রান্ত হয়, যা কেবলমাত্র ভগাঙ্গুরের গ্ল্যানস ফোঁড়ানো, যা গহনাগুলিকে শুধুমাত্র সবচেয়ে সংবেদনশীল এলাকার সাথে মাঝে মাঝে যোগাযোগ করতে দেয়।
এই ফোঁড়ানোটি সমসাময়িক এবং অস্বাভাবিক। ১৯৮৯ সালে, ফোঁড়নকারী জিম ওয়ার্ড, "মডার্ন প্রিমিটিভসে" আন্দ্রেয়া জুনোর সাথে এক সাক্ষাতকারে বলেছিলেন, "আমি ১০ বছরেরও বেশি সময় ধরে ব্যবসায় রয়েছি এবং আমি অর্ধ ডজনের বেশি ভগাঙ্গুর ফোঁড়ানো করিনি।"
ক্রিস্টিনা ফোঁড়ানো

 
ক্রিস্টিনা ফোঁড়ানো, যা ভেনাস ফোঁড়ানো নামেও পরিচিত, এটি একটি যৌনাঙ্গ ফোড়ানো, এটি সেখানে অবস্থিত যেখানে বাইরের ল্যাবিয়া মিলিত হয়, পিউবিক মাউন্ডের নীচে। ক্রিস্টিনা ফোঁড়ানো শারীরস্থান নির্ভর; এটি একটি উচ্চ প্রত্যাখ্যান হার আছে, এবং শারীরবৃত্তীয় ভিন্নতার কারণে সব মহিলাদের জন্য সম্ভব নয়। ছিদ্র যৌন উদ্দীপনাকে সহজতর করে না এবং চাপ প্রয়োগ করা হলে অস্বস্তি হতে পারে।
আগুয়া ব্লাঙ্কা (লা রিওহা)

আগুয়া ব্লাঙ্কা (, ) হলো আর্জেন্টিনার উত্তর-পশ্চিমের প্রদেশ লা রিওহার একটি পৌরসভা ও গ্রাম।
তুয়ারি মাইরাং

তুয়ারি মাইরাং ঝর্ণা বাংলাদেশের খাগড়াছড়ি জেলার দীঘিনালা উপজেলায় অবস্থিত ।ত্রিপুরা/ত্রিপুরী ভাষায় 'তুয়ারি মাইরাং' শব্দের অর্থ-থালার আকৃতি। এটি খাগড়াছড়ি জেলার নতুন আকর্ষণ ঝর্ণাগুলোর মাঝে একটি। বর্ষাকালে ঝর্ণার পানি প্রবাহ বছরের অন্যান্য সময়ের তুলনায় বৃদ্ধি পায়। এই ঝর্ণাটি প্রায় ১০০ ফুট উঁচু ঝর্ণা 
এটি পার্বত্য খাগড়াছড়ি জেলার দীঘিনালা উপজেলার সীমানা পাড়ায় /কামিতে অবস্থিত।.গাড়িতে করে খাগড়াছড়ি সদর থেকে প্রথমে নয় মাইল এলাকায় নামতে হবে এবং নয় মাইল থেকে সীমান্ত পাড়া হেটে যাওয়া যায়। সীমান্ত পাড়া থেকে প্রায় এক ঘন্টার পাহাড়ি পথ পাড়ি দিলে "তুয়ারি মাইরাং" ঝর্ণার দেখা পাওয়া যাবে।
উমরাবতী দেবী যাদব

উমরাবতী দেবী যাদব একজন নেপালি রাজনীতিবিদ, যিনি নেপাল সোশ্যালিস্ট পার্টির হয়ে কাজ করেন। বর্তমানে তিনি নেপালের ২য় ফেডারেল সংসদের সদস্য হিসেবে দায়িত্ব পালন করছেন। ২০২২ সালের নেপালের সাধারণ নির্বাচনে তিনি সিপিএন (মাওবাদী মধ্য) পার্টি-নেপাল সোশ্যালিস্ট পার্টির সম্মিলিত দলীয় তালিকা থেকে মধেসি জনগোষ্ঠীর আনুপাতিক প্রতিনিধি নির্বাচিত হন।
চারিকলিয়া ব্যাক্সেভানোস

চারিকলিয়া ব্যাক্সেভানোস (জন্ম ১৫ মার্চ ১৯৩৬) একজন সুইস অভিনেত্রী। তিনি ১৯৫২ সাল থেকে ৬০টিরও বেশি চলচ্চিত্রে অভিনয় করেছেন।
জাসনা ফ্রিটজি বাউয়ার

জাসনা ফ্রিটজি বাউয়ার (জন্ম ২০ ফেব্রুয়ারি ১৯৮৯) একজন সুইস অভিনেত্রী। ২০১০ সাল থেকে তিনি ১৫টিরও বেশি চলচ্চিত্রে অভিনয় করেছেন।
ঘাগড়া তৈমা ঝর্ণা

ঘাগড়া তৈমা ঝর্ণা বাংলাদেশের রাঙ্গামাটি জেলার কাউখালী উপজেলার ঘাগড়ার অবস্থিত। এটি রাঙ্গামাটি জেলার আকর্ষণীয় ঝর্ণাগুলোর মাঝে একটি।রাঙ্গামাটি সড়কের ঘাগড়া সেনাবাহিনী ক্যাম্প থেকে ৩-৪ কিলোমিটার এগিয়ে গেলে কলাবাগান এলাকা এবং এই এলাকায় এই ঝর্ণাটি অবস্থিত |
এটি পার্বত্য রাঙ্গামাটি জেলার কাউখালী উপজেলার চট্টগ্রাম-রাঙ্গামাটি মহাসড়কের ঘাগড়া অঞ্চলের কলাবাগানে এই ঝর্ণার অবস্থিত। ।ঘাগড়ার কলাবাগান এলাকার মূল সড়ক থেকে হাতে বামে ছোট একটা ছড়া পেরিয়ে প্রায় দুই থেকে আড়াই কিলোমিটার হাঁটলেই প্রধান ঝর্ণায় পৌঁছে যাবেন| 
ঘাগড়া ঝর্ণার আসা যাওয়ার পথে সব মিলিয়ে ৫-৬ ছোট বড় ঝর্ণার দেখা পাওয়া যায়। ঝর্ণা রাস্তাটি একটু পিচ্ছিল এবং সারা বর্ষাকালে এই ঝর্ণায় পানি প্রবাহিত হয়ে থাকে |
কাটিয়া লরিৎজ

কাটিয়া লরিৎজ (৪ নভেম্বর ১৯৩২ - ১৬ আগস্ট ২০১৫), জন্ম মার্গ্রিথ আনা লরিৎজ, ছিলেন একজন সুইস-বংশোদ্ভূত স্পেন-ভিত্তিক অভিনেত্রী। 
তিনি ছবিও আঁকেন এবং পরবর্তী বছরগুলোতে পেশাগতভাবে তার কাজ প্রদর্শন করেন। 
লরিৎজ ফুসফুসের ক্যান্সারের কারণে ১৬ আগস্ট ২০১৫ এ মাদ্রিদে মারা যান।
এ বি এম আজাদ

এ বি এম আজাদ (জন্ম:১৪ এপ্রিল ১৯৬৪ খ্রি.) বাংলাদেশ সিভিল সার্ভিসের একজন কর্মকর্তা যিনি সর্বশেষ বাংলাদেশ পেট্রোলিয়াম কর্পোরেশনের (বিপিসি) চেয়ারম্যান (সচিব পদমর্যাদা) হিসেবে দায়িত্ব পালন করেছেন। পূর্বে তিনি চট্টগ্রাম বিভাগের বিভাগীয় কমিশনার হিসেবে কর্মরত ছিলেন।
আজাদ ১৯৬৪ খ্রিষ্টাব্দের ১৪ এপ্রিল ব্রাহ্মণবাড়িয়া জেলার শাহবাজপুরে জন্মগ্রহণ করেন। তার বাবা আবদুস সাকুর এবং মা আসিয়া খাতুন। তিনি ঢাকা বিশ্ববিদ্যালয়ের ব্যবস্থাপনা বিভাগ থেকে বিকম (সম্মান) এবং এমকম ডিগ্রি লাভ করেন।
এ বি এম আজাদ বাংলাদেশ সিভিল সার্ভিসের (প্রশাসন) ক্যাডারের ১০ম ব্যাচের একজন কর্মকর্তা। তিনি প্রশাসনের বিভিন্ন স্তরে কর্মরত ছিলেন। তিনি সহকারী কমিশনার ও ম্যাজিস্ট্রেট, সহকারী কমিশনার (ভূমি), উপজেলা নির্বাহী কর্মকর্তা, অতিরিক্ত জেলা ম্যাজিস্ট্রেট এবং কুড়িগ্রাম জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেছেন। বাল্যবিবাহ রোধে কুড়িগ্রাম জেলায় গৃহীত প্রকল্পের জন্য ২০১৮ খ্রিষ্টাব্দে তিনি জনপ্রশাসন পদক লাভ করেন। বাণিজ্য মন্ত্রণালয় ও শিক্ষা মন্ত্রণালয়ের বিভিন্ন পদে দায়িত্ব পালন ছাড়াও তিনি বাংলাদেশ পেট্রোলিয়াম কর্পোরেশনের সচিব এবং পরিচালক পদে দায়িত্ব পালন করেছেন। তিনি চট্টগ্রাম বিভাগের বিভাগীয় কমিশনার ছিলেন।
২০২১ খ্রিষ্টাব্দের মে মাসে সচিব পদে পদোন্নতি দিয়ে আজাদকে বাংলাদেশ পেট্রোলিয়াম কর্পোরেশনের চেয়ারম্যান হিসেবে নিয়োগ দেয়া হয়। ৬ এপ্রিল ২০২৩ সালে তার অবসরোত্তর ছুটি বাতিল করে পরবর্তী এক বছরের জন্য একই পদে চুক্তিভিত্তিক নিয়োগ প্রদান করা হয়।
২০২৪ সালের ৯ এপ্রিল তিনি অবসরে যান।
হানাদি আলকান্দারি

হানাদি আল-কান্দারি (জন্ম ১৯ মার্চ, ১৯৮৭), একজন কুয়েতি অভিনেত্রী এবং উপস্থাপক। 
তিনি তার প্রথম বছরগুলিতে একটি সংবাদপত্রে সাংবাদিক হিসাবে কাজ করেছিলেন। তিনি আল-রাই চ্যানেলে সম্প্রচারিত অনুষ্ঠান 'আপনার মতামত শাবাব' এর উপস্থাপক হিসাবে শৈল্পিক কাজ শুরু করেন এবং সেপ্টেম্বর ২০০৮ থেকে আগস্ট ২০০৯ পর্যন্ত উপস্থাপনা অব্যাহত রাখেন। 
তিনি তার তিন সন্তান ইউসেফ, আবদুল্লাহ এবং আব্দুল লতিফের বাবার সাথে প্রথম বিয়ে করেছিলেন, কিন্তু এরপর তারা আলাদা হয়ে যান। তারপর তিনি অভিনেতা আবদুল্লাহ বাহমানকে বিয়ে করেন, কিন্তু দুই মাসের বিয়ের পর তারা আলাদা হয়ে যান। এই বিচ্ছেদের পর, তিনি মার্চ ২০১৪ সালে পরিচালক 'মোহাম্মদ আল-হাদ্দাদ' কে বিয়ে করেন। একই বছরের অক্টোবরে তিনি যমজ সন্তান 'আদম' এবং 'ইভা' এর জন্ম দেন।
পিকাট্রিক্স

পিকাট্রিক্স হল ল্যাটিন নাম যা বর্তমানে ৪০০-পৃষ্ঠার জাদু ও জ্যোর্তিশাস্ত্র বইয়ের জন্য ব্যবহৃত হয় যা মূলত আরবি ভাষায় গায়াত আল-হাকিম ( ), যা বেশিরভাগ পণ্ডিতদের ধারণা মূলত ১১ শতকের মাঝামাঝি সময়ে লেখা হয়েছিল, যদিও ১০ শতকের প্রথমার্ধে রচনার জন্য একটি যুক্তি তৈরি করা হয়েছে। আরবি শিরোনামটি ঋষির লক্ষ্য বা বুদ্ধিমানের লক্ষ্য হিসাবে অনুবাদ করে। আরবি কাজটি ১৩শ শতাব্দীতে স্প্যানিশ এবং তারপর ল্যাটিন ভাষায় অনুবাদ করা হয়েছিল, সেই সময়ে এটি ল্যাটিন শিরোনাম পেয়েছিল "পিকাট্রিক্স" । বইটির শিরোনাম "পিকাট্রিক্সও" কখনও কখনও বইটির লেখককে বোঝাতে ব্যবহৃত হয়।
"পিকাট্রিক্স" হল একটি যৌগিক কাজ যা জাদু এবং জ্যোতিষশাস্ত্রের পুরানো কাজগুলিকে সংশ্লেষিত করে। সবচেয়ে প্রভাবশালী ব্যাখ্যাগুলির মধ্যে একটি এটিকে "তাবিজ জাদুর হ্যান্ডবুক" হিসাবে গণ্য করার পরামর্শ দেয়। অন্য একজন গবেষক এটিকে "আরবি ভাষায় স্বর্গীয় জাদুর সবচেয়ে পুঙ্খানুপুঙ্খ প্রকাশ" হিসাবে সংক্ষিপ্ত করেছেন, "নবম এবং দশম শতাব্দীতে নিকট প্রাচ্যে উত্পাদিত হারমেটিসিজম, সাবিয়ানিজম, ইসমাইলিজম, জ্যোতিষশাস্ত্র, আলকেমি এবং জাদু সম্পর্কিত আরবি পাঠ্য" হিসাবে কাজের সূত্রগুলিকে নির্দেশ করে।" ইউজেনিও গ্যারিন ঘোষণা করেন, "বাস্তবে "পিকাট্রিক্সের" ল্যাটিন সংস্করণটি "কার্পাস" হারমেটিকাম বা অ্যালবামসারের লেখার মতোই অপরিহার্য যা রেনেসাঁর নির্মাণের একটি সুস্পষ্ট অংশ বোঝার জন্য, যার মধ্যে রূপক শিল্প রয়েছে।" এটি ১৫ শতকে মার্সিলিও ফিসিনো থেকে ১৭ শতকে টমাস ক্যাম্পানেলা পর্যন্ত পশ্চিম ইউরোপীয় গুপ্ততত্ত্বকে উল্লেখযোগ্যভাবে প্রভাবিত। ব্রিটিশ লাইব্রেরির পাণ্ডুলিপিটি বেশ কয়েকটি হাতের মধ্য দিয়ে গেছে: সাইমন ফরম্যান, রিচার্ড নেপিয়ার, ইলিয়াস অ্যাশমোল এবং উইলিয়াম লিলি।
ল্যাটিন অনুবাদের প্রস্তাবনা অনুসারে, ১২৫৬ এবং ১২৫৮ সালের মধ্যে কোনো এক সময়ে ক্যাস্টিলের আলফোনসো এক্স-এর আদেশে "পিকাট্রিক্স" আরবি থেকে স্প্যানিশ ভাষায় করা হয়েছিল। স্প্যানিশ পাণ্ডুলিপির অনুবাদের ভিত্তিতে ল্যাটিন সংস্করণটি কিছু পরে উত্পাদিত হয়েছিল। এটি মাসলামা ইবনে আহমাদ আল-মাজরিতি (একজন আন্দালুসিয়ান গণিতবিদ) কে দায়ী করা হয়েছে, কিন্তু অনেকে এই গুণকে প্রশ্নবিদ্ধ বলে অভিহিত করেছেন। ফলস্বরূপ, লেখককে কখনও কখনও "ছদ্ম-মাজরিতি" হিসাবে নির্দেশ করা হয়।
১৯২০ সালে বা তার কাছাকাছি সময়ে উইলহেম প্রিন্টজ একটি আরবি সংস্করণ আবিষ্কার না করা পর্যন্ত স্প্যানিশ এবং ল্যাটিন সংস্করণগুলিই পশ্চিমা পণ্ডিতদের পরিচিত ছিল।
সুসান ফিরোজ

সুসান ফিরোজ () একজন আফগান অভিনেত্রী এবং র‌্যাপার। তাকে আফগানিস্তানের প্রথম মহিলা র‌্যাপার হিসেবে বর্ণনা করা হয়েছে। তিনি একজন বিতর্কিত ব্যক্তি, চ্যালেঞ্জিং সামাজিক নিয়ম এবং আফগান নারীদের ঐতিহ্যগত ভূমিকা।
ফিরোজ আফগানিস্তানে জন্মগ্রহণ করেন। ১৯৯০-এর দশকে আফগানিস্তানের গৃহযুদ্ধের সময় তার পরিবার দেশ ছেড়ে পালিয়েছিল এবং সাত বছর একটি ইরানি শরণার্থী শিবিরে বসবাস করেছিল। ইরানে, তিনি ইরানিদের কাছ থেকে শত্রুতার সম্মুখীন হন এবং আমলাতান্ত্রিক জটিলতার কারণে নিয়মিত স্কুলে যেতে পারেননি। তার পরিবার শরণার্থী হিসেবে তিন বছর পাকিস্তানে কাটিয়েছে।
জম্বুক

জম্বুক হলেন খ্রিস্টপূর্ব ৬ষ্ঠ শতাব্দীর একজন ভারতীয় তপস্বী। তিনি ছিলেন শ্রাবস্তীর একজন ধনী ব্যক্তির পুত্র, যিনি অতীত জীবন থেকে সঞ্চিত নেতিবাচক কর্মের কারণে অদ্ভুত অভ্যাস নিয়ে জন্মগ্রহণ করেছিলেন। তিনি পঁচাত্তর বছর ধরে নগ্ন জীবনযাপন করেন এবং মলমূত্র গ্রহণ করেন।
শৈশবে, তিনি বিছানায় না থেকে মেঝেতে ঘুমানোর ইচ্ছা দেখিয়েছিলেন এবং ভাত খাওয়ার পরিবর্তে তিনি নিজের মলমূত্র গ্রহণ করতে পছন্দ করেছিলেন। সে বড় হওয়ার পর, তার বাবা-মা তাকে আজীবিক, নগ্ন তপস্বীদের কাছে প্রশিক্ষণের জন্য পাঠান। যাইহোক, মলমূত্র খাওয়ার জন্য তার প্রবৃত্তি আবিষ্কার করার পরে, তপস্বীরা তাকে বহিষ্কার করেন। তিনি রাতে ও দিনে মলমূত্র পান করতেন, মুখ খোলা রেখে এক পায়ে দাঁড়িয়ে থাকতেন। তিনি দাবি করেছিলেন যে তিনি বাতাসে থাকার সময় তার মুখ খোলা রেখেছিলেন এবং তিনি এক পায়ে দাঁড়িয়েছিলেন যাতে পৃথিবীর পক্ষে তাকে বহন করা খুব বেশি ভারী না হয়। তিনি গর্ব করতেন "আমি কখনই বসি না, আমি কখনই ঘুমাতে যাই না", নাম জম্বুক, যার অর্থ হল শেয়াল। জম্বুক তাকে প্রদত্ত খাবারের নৈবেদ্য প্রত্যাখ্যান করতেন, দাবি করতেন যে তিনি বায়ু ছাড়া আর কিছুই গ্রহণ করবেন না, অথবা তিনি কেবলমাত্র ঘাসের ব্লেডের ডগা দিয়ে অল্প পরিমাণে অংশ নেবেন, দাবি করবেন যে অফারটি প্রস্তাবকারীর জন্য যোগ্যতা নিয়ে এসেছে।
গৌতম বুদ্ধ সেই এলাকায় এসেছিলেন যেখানে জম্বুক থাকতেন এবং জম্বুকের আবাসের কাছে পাহাড়ের গুহায় রাত্রি যাপন করেছিলেন। রাতের বেলায়, দেবতা শক্র ও মহাব্রহ্মা বুদ্ধের প্রতি শ্রদ্ধা নিবেদন করেছিলেন এবং জম্বুকের মনোযোগ আকর্ষণ করে জঙ্গল আলোকিত হয়েছিল। জম্বুক পরে দেবতাদের শ্রদ্ধা অর্জনের জন্য বুদ্ধের প্রশংসা করেছিলেন, উল্লেখ করেছেন যে তিনি নিজে তাঁর ৫৫ বছরের কঠোর অনুশীলনে এমন কোনও শ্রদ্ধা পাননি। বুদ্ধ তাকে বলেছিলেন যে তিনি জানেন যে জম্বুক আসলে মাটিতে ঘুমিয়ে ও মলমূত্র খেয়ে মানুষকে ধোঁকা দিচ্ছে। জম্বুক ভয় পেয়েছিলেন যে তিনি প্রকাশ পেয়েছিলেন এবং তিনি বুদ্ধের আশ্রয় নেন এবং সংঘে যোগ দেন। অবশেষে তিনি অর্হন্তে পরিণত হন। মগধ থেকে তাঁর শিষ্যরাও পরে সংঘে যোগ দেন। বুদ্ধ বলেছিলেন যে যদিও জম্বুক তার পূর্বের অনুশীলনে কঠোর ছিলেন, তবে এটি তার নতুন অনুশীলনের এক ষোল ভাগের মূল্যবান নয়।
ফ্লোঞ্জা কোধেলি

ফ্লোঞ্জা কোডেলি একজন আলবেনীয় বংশোদ্ভূত বেলজীয় অভিনেত্রী, সঙ্গীতজ্ঞ, পিয়ানোবাদক এবং সুরকার।
আন্তোনেতা পাপাপাভলি

আন্তোনেতা পাপাপাভলি (১৭ ফেব্রুয়ারি ১৯৩৮ - ১৩ সেপ্টেম্বর ২০১৩) একজন আলবেনীয় অভিনেত্রী ছিলেন। তিনি চলচ্চিত্র এবং থিয়েটার অভিনেত্রী হিসাবে তিনি সাধারণত মহিলা, ধনী মহিলা, পর্বতারোহী, পরিচালক এবং মায়ের ভূমিকায় অভিনয় করেছেন।
নাগিনা যাদব

নাগিনা যাদব একজন নেপালি রাজনীতিবিদ, যিনি নেপালি কংগ্রেস পার্টির হয়ে সংসদ সদস্য নির্বাচিত হয়েছেন। বর্তমানে তিনি নেপালের ২য় ফেডারেল পার্লামেন্টের সদস্য হিসেবে দায়িত্ব পালন করছেন। ২০২২ সালের নেপালের সাধারণ নির্বাচনে তিনি মধেসী জনগোষ্ঠী থেকে আনুপাতিক নির্বাচনি ব্যবস্থায় প্রতিনিধি নির্বাচিত হন।
আমেল বউচাউচা

আমেল বউচাওচক, আমাল বউচাউচা নামেও পরিচিত (; জন্ম ২৪ জুলাই ১৯৮২) একজন আলজেরীয় অভিনেত্রী।
বউচাউচা ওরানে জন্মগ্রহণ করেন।
জাহিয়া দেহার

জাহিয়া দেহার (জন্ম ২৫ ফেব্রুয়ারি ১৯৯২) একজন আলজেরীয় বংশোদ্ভূত ফরাসি ফ্যাশন এবং অন্তর্বাস নকশাবিদ, মডেল এবং অভিনেত্রী, তার বাবা-মায়ের বিবাহবিচ্ছেদের পরে ১০ বছর বয়সে ফ্রান্সে এসেছিলেন এবং যিনি এক ফুটবলারের সাথে জড়িত একটি যৌন কেলেঙ্কারির কারণে পরিচিত হয়েছিলেন, কম বয়সী এসকর্ট মেয়ে হিসাবে।
কাজী এনামুল হাসান

কাজী এনামুল হাসান বাংলাদেশ সিভিল সার্ভিসের একজন কর্মকর্তা। তিনি অর্থনৈতিক সম্পর্ক বিভাগে অতিরিক্ত সচিব ছিলেন এবং বাংলাদেশের ধর্ম বিষয়ক মন্ত্রণালয়ের মহাপরিচালক (সচিব) ছিলেন। বর্তমানে তিনি বাংলাদেশ কর্মচারী কল্যাণ বোর্ডের মহাপরিচালক (সচিব) হিসেবে দায়িত্ব পালন করছেন।
কাজী এনামুল হাসান বাংলাদেশ সিভিল সার্ভিসের একাদশ ব্যাচের একজন কর্মকর্তা। তিনি মাঠ প্রশাসন ও বিভিন্ন মন্ত্রণালয়ে কাজ করেছেন। দীর্ঘদিন তিনি প্রধানমন্ত্রী শেখ হাসিনার প্রয়াত জনপ্রশাসন উপদেষ্টা এইচ টি ইমামের একান্ত সচিব ছিলেন। তিনি অর্থনৈতিক সম্পর্ক বিভাগে অতিরিক্ত সচিব হিসেবে দায়িত্ব পালন করেছেন। ২০২১ খ্রিষ্টাব্দের অক্টোবর মাসে তিনি সচিব পদে পদোন্নতি লাভ করেন। বর্তমানে তিনি ধর্ম বিষয়ক মন্ত্রণালয়ে সচিব হিসেবে দায়িত্ব পালন করছেন।
দাভিদ দাত্রো ফফানা

দাভিদ দাত্রো ফফানা (; জন্ম: ২২ ডিসেম্বর ২০০২; দাভিদ ফফানা নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং কোত দিভোয়ার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
ফফানা ২০২২ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
দাভিদ দাত্রো ফফানা ২০০২ সালের ২২শে ডিসেম্বর তারিখে কোত দিভোয়ারের উরাঘিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
এস এ কাদেরী টিচিং ভেটেরিনারি হাসপাতাল

এস এ কাদেরী টিচিং ভেটেরিনারি হাসপাতাল চট্টগ্রামের খুলশিতে অবস্থিত একটি পশু হাসপাতাল। চট্টগ্রাম ভেটেরিনারি এন্ড এনিম্যাল সাইন্সেস বিশ্ববিদ্যালয় কর্তৃক এই হাসপাতালটি পরিচালিত হয়।
চট্টগ্রামের খুলশী এলাকার চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে মূল ফটকের সাথেই এই হাসপাতাল লাগানো।
১৯৯৬ সালে চট্টগ্রাম ভেটেরিনারি কলেজ (বর্তমানে বিশ্ববিদ্যালয়) প্রতিষ্ঠার পর টিনশেডে পশু চিকিৎসার কার্যক্রম শুরু হয়। এরপর নানান পরিবর্তন শেষে বর্তমানে হাসপাতালটি একটি পাঁচতলা ভবনে পরিচালিত হচ্ছে।
প্রতিদিন গড়ে প্রায় ১০০ পশুপাখিকে এখানে চিকিৎসার জন্য আনা হয়ে থাকে। জটিল অস্ত্রপাচারসহ জ্বর-সর্দি কাশিরও চিকিৎসা প্রদান করা হয় এখানে। জরুরী প্রয়োজনে মেডিকেল বোর্ড গঠন করা হয়। প্রাণীর আকার অনুযায়ী ২০ থেকে ২০০ টাকা পর্যন্ত ফি নেওয়া হয়। এক্স-রে, আলট্রাসনোগ্রাফি, অ্যান্টিবডি টেস্টসহ আরও নানান টেস্ট এখানে করা হয়। সকাল ৯ টা থেকে সন্ধ্যা ৬ টা পর্যন্ত এখানে চিকিৎসা সেবা প্রদান করা হয়ে থাকে। শনিবার ও ছুটির দিনসহ সকাল ৯ টা থেকে দুপুর ১২ টা পর্যন্ত এখানে চিকিৎসা দেওয়া হয়। ২০১৫ সালে প্রায় সাড়ে ৪ হাজার এবং ২০১৭ সালে প্রায় ৭ হাজার প্রাণীকে চিকিৎসা দেওয়া হয়েছে এই হাসপাতালে। ২০২২ সালে এ সংখ্যা দাঁড়ায় প্রায় ১৪ হাজারে। সিভাসু এই হাসপাতাল থেকে বছরে ৬/৭ লক্ষ টাকা আয় করে থাকে।
শুকুরালি পুলাতভ

শুকুরালি এগাম্বার্দি ওগ্লি পুলাতভ (জন্ম ২৩ ফেব্রুয়ারি ১৯৯০), কেবলমাত্র শুকুরালি পুলাতভ নামে পরিচিত, একজন উজবেকিস্তানি ফুটবলার যিনি বাংলাদেশ প্রিমিয়ার লিগ ক্লাব চট্টগ্রাম আবাহনীর হয়ে একজন ডিফেন্ডার হিসেবে খেলেন।
তিনি উজবেকিস্তান সুপার লিগে ৮ বছরেরও বেশি সময় ধরে খেলেছেন। তিনি ২০১৭-১৮ মৌসুমে নেফচির নেতৃত্ব দেন। তিনি মালদ্বীপ, বাংলাদেশ, ইন্দোনেশিয়া এদের প্রথম বিভাগও খেলেছেন।
সিবিবিসি

সিবিবিসি () হল একটি ব্রিটিশ ফ্রি-টু-এয়ার পাবলিক ব্রডকাস্ট শিশুদের টেলিভিশন চ্যানেল যা বিবিসি এর মালিকানাধীন এবং পরিচালিত। এটি ৬-১২ বছর বয়সী শিশুদের জন্য বিবিসি এর সমস্ত সামগ্রীর জন্য ব্যবহৃত ব্র্যান্ড। এর বোন চ্যানেল সিবিবিস ৬ বছরের কম বয়সী শিশুদের জন্য প্রোগ্রামিং এবং বিষয়বস্তু সম্প্রচার করে। এটি প্রতিদিন সকাল ৭টা থেকে সন্ধ্যা ৭টা পর্যন্ত (১১ এপ্রিল ২০১৬ থেকে ৪ জানুয়ারী ২০২২ পর্যন্ত ৭অম থেকে ৯প্ম পর্যন্ত) সম্প্রচার করে, বিবিসি থ্রি এর সাথে টাইমশেয়ার করে।
ফাইলজিলা

ফাইলজিলা একটি ওপেন সোর্স, ক্রস-প্লাটফর্ম এফ,টি,পি অ্যাপ্লিকেশন যা বিনামূল্যে ব্যবহার করা যায়। এই অ্যাপ্লিকেশনটি ক্লায়েন্ট এবং সার্ভার নিয়ে গঠিত। এই অ্যাপ্লিকেশনটি উইন্ডোস, ম্যাক ও-এস, এবং লিনাক্স অপারেটিং সিস্টেমে ব্যাবহার করা যায়। সার্ভার ও ক্লায়েন্ট, উভয়ই এফ,টি,পি এবং এফ,টি,পি,এস সাপোর্ট করে। ফাইলজিলার সোর্স কোড সোর্স-ফোর্জ-এ হোস্ট করা হয়েছে এবং এই অ্যাপ্লিকেশনের প্রকল্পটি ২০০৩ সাল থেকে শুরু হয়।
২০০১ সালে টিম কোস্‌সে তাঁর ২ জন সহপাঠীর সাথে যৌথভাবে ফাইলজিলা অ্যাপ্লিকেশনটি ক্লাস প্রজেক্ট হিসেবে শুরু করেছিলেন।
২০২৩ সাফ অনূর্ধ্ব-২০ মহিলা চ্যাম্পিয়নশিপ

২০২৩ সাফ অনূর্ধ্ব-২০ মহিলা চ্যাম্পিয়নশিপ হল সাফ অনুর্ধ্ব-১৮/১৯/২০ মহিলা চ্যাম্পিয়নশিপের ৪র্থ সংস্করণ, সাফ দ্বারা আয়োজিত মহিলাদের অনূর্ধ্ব-২০ জাতীয় দলের জন্য একটি আন্তর্জাতিক ফুটবল প্রতিযোগিতা৷ টুর্নামেন্টটি ৩-১৩ ফেব্রুয়ারি ২০২৩ পর্যন্ত বাংলাদেশের ঢাকার বিএসএসএস মোস্তফা কামাল স্টেডিয়ামে অনুষ্ঠিত হবে। 
ভারত সাফ অনূর্ধ্ব-১৮ মহিলা চ্যাম্পিয়নশিপ ২০২২ এর আগের শিরোপা জিতেছে নয় পয়েন্ট নিয়ে এবং বাংলাদেশের চেয়ে উচ্চতর গোলের পার্থক্য নিয়ে টেবিলে শীর্ষস্থান নিয়ে শিরোপা জয় লাভ করে। 
৯ ফেব্রুয়ারি ২০২৩ তারিখে টুর্নামেন্টের ফাইনালে নেপালকে ৩-০ গোলে পরাজিত করে বাংলাদেশ ডিফেন্ডিং চ্যাম্পিয়ন।
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। 
সবগুলো ম্যাচই অনুষ্ঠিত হবে বাংলাদেশের ঢাকার বিএসএসএস মোস্তফা কামাল স্টেডিয়ামে।
১ জানুয়ারি ২০০৩ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
<onlyinclude>
</onlyinclude>
২০২৩ সাফ অনূর্ধ্ব-২০ মহিলা চ্যাম্পিয়নশিপের জন পুরস্কার প্রদান:
বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ

বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ ডাক ও টেলিযোগাযোগ বিভাগের অধীনস্থ একটি সরকারি প্রতিষ্ঠান। প্রতিষ্ঠানটি বাংলাদেশের মেইল ও কুরিয়ার পরিষেবা নিয়ন্ত্রণ করে। 
কুরিয়ার সেবা আন্তর্জাতিকীকরণ, যুগোপযোগী করার লক্ষ্যে আন্তর্জাতিক কুরিয়ার সার্ভিসের সাথে সঙ্গতি রেখে এ প্রতিষ্ঠানটি গঠন করা হয়। এ উদ্দেশ্যে ২০১০ সালে "দি পোস্ট অফিস অ্যাক্ট ১৮৯৮" এর ধারা ৪ এবং ধারা ৮ সংশোধন করে লাইসেন্সিং কর্তৃপক্ষ গঠনের বিধান চালু করে মন্ত্রীসভা। নতুন এই বিধানের নামকরণ করা হয় "মেইলিং অপারেটর ও কুরিয়ার সার্ভিস বিধিমালা, ২০১৩"। যার উপর ভিত্তি করে বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ যাত্রা শুরু করে।
আলেকজান্ডার গার্বিস

আলেকজান্ডার গার্বিস (জন্ম ৩ জানুয়ারী ১৯২১) একজন ভারতীয় ক্রিকেটার ছিলেন। তিনি ১৯৪৬ থেকে ১৯৪৮ সালের মধ্যে বাংলার হয়ে তিনটি প্রথম-শ্রেণীর ম্যাচ খেলেছিলেন।
কন্যাদান (চলচ্চিত্র)

কন্যাদান হচ্ছে ফণী মজুমদার পরিচালিত ১৯৬৫ সালে মুক্তিপ্রাপ্ত মৈথিলী ভাষার ভারতীয় চলচ্চিত্র। এটি হচ্ছে মৈথিলী ভাষার প্রথম পূর্ণদৈর্ঘ্য চলচ্চিত্র। এই চলচ্চিত্রটি হরিমোহন ঝা রচিত "কন্যাদান" উপন্যাস অবলম্বনে নির্মিত হয়েছিল।
ভুটানের প্রধান উপদেষ্টা

প্রধান উপদেষ্টা হলেন ভুটানের একটি অন্তর্বর্তীকালীন সরকারের প্রধান, যিনি জাতীয় পরিষদের নির্বাচনের প্রস্তুতির জন্য বিধানসভা ভেঙে দেওয়ার পরে দায়িত্ব নেন।
২০২২–২৩ আফগানিস্তান পুরুষ ক্রিকেট দলের সংযুক্ত আরব আমিরাত সফর

আফগানিস্তান পুরুষ ক্রিকেট দল ২০২৩ সালের ফেব্রুয়ারি মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। ২০২৩ সালের জানুয়ারি মাসে সফরের সূচি নিশ্চিত করা হয়।
সিরিজে আফগানিস্তান ২–১ ব্যবধানে জয়লাভ করে।